cyanic-selkie/wikianc huggingface dataset:
Mary Elizabeth Barber
Na die diamantvelde
Terwyl sy haar briefwisseling met oorsese en plaaslike natuurvorsers voortsit, ruim sy selfs tyd in om gedigte te skryf. Barber word lid van die Linnean Society. Hierdie vereniging se tydskrif publiseer die waarnemings wat sy op Highlands oor die orgidee gedoen het: "On the structure and fertili-zation of Leparis bowkeri" (dl. X), asook haar verslag "On the fertilization and dissemination of Duvernoia adhatodoites" (dl. XI) waarin sy nadruk lê op die rol van die groot houtbye en die sonderlinge metode van saadverspreiding. Twee referate wat voor die Linnean Society gelewer word, "On the stone-grasshopper of Grahamstown" en "On carnivorous and insectivorous plants", is nooit gepubliseer nie. Een van haar bekendste verhandelinge is "Notes on the particular habits and changes which take place in the larva of Papilio nireus" (Trans. of the Entomological Soc., 1874).
In Johannesburg
Haar seun F.H. Barber gee haar versamelde gedigte privaat uit onder die titel The erythrina tree and other verses (Londen, 1898). In sy inleiding tot hierdie gedigte maak Roland Trimen gewag van Barber se onverstoordheid, opgewekte selfstandigheid, uitnemende humorsin en kalme moed, en bring hy hulde aan haar standvastige volharding in die studie van die dier- en plantkunde. Drie van haar gedigte, "The erythrina tree", "A flower of Karroo" en "The cry of the ox", verskyn in E.H. Crough se Treasury of South African poetry and verses (Londen, 1909).
Erkenning
duimnael|regs|200px|Mary Barber as bejaarde. Hoewel Barber blykbaar geen opleiding gehad het nie, het sy as kunstenares oor aansienlike begaafdheid beskik; agt van haar akwarelle van uitstekende gehalte, wat tonele uit die vroeë dae van Kimberley afbeeld, is in die Albany-museum, Grahamstad. Mitford-Barberton verstrek volledige beskrywings van haar geskiedkundige en wetenskaplike skilderye. Voor haar dood het sy haar herbarium, versameling lepidoptera, tekeninge en dokumentêre stukke aan die Albany-museum geskenk, terwyl haar kleinseuns Ivan en Raymond Mitford-Barberton later briewe en ander materiaal daarby gevoeg het. Raymond het ook haar dagboek (Wanderings in South Africa by sea and land), op bekoorlike wyse met haar eie swart-wit sketse geïllustreer, aan die Cory-biblioteek van die Rhodes-universiteit, Grahamstad, geskenk. Hierdie joernaal het in die Kwartaalblad van die Suid-Afrikaanse Biblioteek (Des. 1962 tot Des. 1963) verskyn.
Baie soorte insekte en plante, deur Barber ontdek, is na haar genoem. Die plantgeslag Barberetta is deur Harvey ter ere van haar so genoem, terwyl die geslag Bowkeria aan haar en haar broer, J.H. Bowker, opgedra is. 'n Variëteit van Aloe bainesii is Aloe barberae. 'n Borsbeeld deur Ivan Mitford-Barberton staan in die 1820-Setlaarsgedenkteken, Grahamstad.
Sibbes
Barber het nege broers gehad en almal het 'n leidende aandeel geneem aan die Sesde, Sewende en Agtste Grensoorlog asook aan die lewe op die grens in al sy vertakkings. Hulle was John Mitford Bowker; William Monkhouse Bowker; Miles Brabbin Bowker (1806–'64); Thomas Holden Bowker; Bertram Egerton Bowker (1810–'1907), LWR vir die Kaapkolonie (1879–'83); Robert Mitford Bowker; Septimus Bourchier Bowker (1814–'95); Octavius Bourchier Bowker (1816–'99), die beroemde skut wat die Vrystaters tydens die Basoeto-oorloë help, en James Henry Bowker, soldaat en natuurkenner. Haar enigste suster was Anna Maria Bowker (1820–'95), getroud met John Frederick Korsten Atherstone ('n seun van dr. John N. Atherstone).
Thomas Kurihara
Thomas Kurihara (24 Januarie 1885 – 8 September 1926) was 'n Amerikaanse akteur, regisseur, en skrywer. Hy was bekend vir sy rolle in die rolprente Kurueru akuma (1921), Jasei no in (1921), Zoku Amateur Club (1923), en Koke no musu made (1924).
Barnsteenkamer
Die oorspronklike Barnsteenkamer, 'n kamer wat in opdrag van die Pruisiese koning Frederik I met muurversierings uit barnsteenelemente vervaardig is, was aanvanklik in die stadskasteel van Berlyn ingebou. In 1716 het die Pruisiese koning Frederik Willem I dit aan die Russiese tsaar Pieter die Grote geskenk. Byna twee eeue lank het die Katharina-paleis in Tsarskoje Selo naby Sint Petersburg die kosbare kamer gehuisves. Vanaf 1942 is die Barnsteenkamer in die Koningsbergse Slot vertoon, maar teen die einde van die Tweede Wêreldoorlog het dit spoorloos verdwyn.
Die gerekonstrueerde Barnsteenkamer word sedert 2003 in die Katharina-paleis vertoon.
Ontstaan
Die Barnsteenkamer was oorspronklik vir die Slot Charlottenburg naby Berlyn bestem en is volgens 'n ontwerp van die argitek en beeldhouer Andreas Schlüter vervaardig. Die kamer se muurpanele is volledig van baarnsteen gemaak, en mense het na die Barnsteenkamer later as die "Agste wonder van die wêreld" verwys.
Die Deense barnsteendraaier Gottfried Wolffram was danksy 'n aanbeveling deur koning Frederik IV van Denemarke waarskynlik vanaf 1701 in diens van Frederik I van Pruise in Koningsberg werksaam. In 1706 is die uitvoering van die werk aan die barnsteenmeesters Ernst Schacht en Gottfried Turau uit Danzig (tans Gdansk) oorgedra aangesien Wolffram se pryse te hoog geraak het. In 1712 word daar nog eens na die werk verwys, tog is die kamer vermoedelik eers ná die afsterwe van Frederik I in 'n kabinet by die Berlynse slot se Wit Saal ingebou.
Die Russiese tsaar Pieter die Grote het die kamer tydens 'n besoek aan die Pruisiese "Soldatekoning" se slot bewonder. Die laasgenoemde het in teenstelling met sy voorganger min belang in kunswerke gestel, maar was destyds eerder op soek na Lange Kerls ("Lange Kêrels" of soldate van rysige gestalte vir sy garde).
Ter geleentheid van die politieke alliansie wat Pruise en Rusland in 1716 gesmee het (Frederik Willem I het die Russiese tsaar as 'n bondgenoot teen die Sweedse koning Karl XII se troepe in Voor-Pommere benodig), het die twee monarge geskenke uitgeruil - Pieter die Grote het die Barnsteenkamer ontvang, Frederik rysige soldate. Pieter se dogter, tsarin Elisabeth van Rusland, het die Barnsteenkamer aanvanklik in die Winterpaleis te Sint Petersburg laat installeer en later in die Katharina-paleis in Tsarskoje Selo laat inbou. Bartolomeo Francesco Rastrelli, 'n Italiaanse argitek in diens van die Russiese tsarehof, het die kamer uitgebou en deur die invoeging van spieëlpilasters en vergulde houtsnywerk tot sy uiteindelike grootte verander.
Yeghishe Charents
Yeghishe Charents (13 Maart 1897 – 27 November 1937) was 'n Armeense digter, skrywer en openbare aktivis. Charents was 'n uitstekende digter van die twintigste eeu, en het menigte onderwerpe aangeraak wat gewissel het van sy ervarings in die Eerste Wêreldoorlog, sosialistiese revolusie, en meer prominent op Armenië en Armeniërs. Hy is tydens een van Josef Stalin se suiweringsaksies oorlede.
Dobbel
Dobbelary is die weddenskap van geld of iets van waarde op 'n gebeurtenis met 'n onsekere uitkoms, met die primêre doel om geld of materiële goedere te wen. Dobbelary vereis dus dat drie elemente teenwoordig wees: oorweging, risiko (kans) en 'n prys. Die uitslag van die weddenskap is dikwels onmiddellik, soos 'n enkele gooi van 'n dobbelsteen, 'n draai van 'n roulette-wiel, of 'n perd wat die eindstreep oorsteek. Maar langtermyn-weddenskappe is ook algemeen.
Anapsida
Anapsida is 'n subklas van reptiele met 'n geslote skedeldak, sonder openinge agter die oë (langs die slape). Hulle verskil van die Diapsida, wat (gewoonlik) twee openinge het, en die Synapsida, wat een opening het. Die skilpaaie is waarskynlik die enigste groep lewende diere wat nog aan die subklas behoort.
Sferiese koördinatestelsel
Die sferiese koördinatestelsel is 'n uitbreiding van die poolkoördinate na drie dimensies. In dié koördinatestelsel word 'n punt afgestip deur die koördinate (ρ, φ, θ) waar ρ afstand van die pool is, φ die hoek van die z-as (in Engels bekend as colatitude of zenith en gemeet van 0 tot 180°) en θ die hoek met die x-as (soos in die poolkoördinatestelsel). Die sferiese koördinatestelsel soortgelyk aan die breedtegraad- en lengtegraadstelsel wat op die aarde gebruik word, met die breedtegraad die komplement van φ, wat bepaal word deur δ = 90° − φ, en die lengtegraad wat bereken word as l = θ − 180°.
De Eng
De Eng is ’n nedersetting in die munisipaliteit Duiven in die provinsie Gelderland in Nederland.
Sferiese koördinatestelsel
Die drie sferiese koördinate word omgeskakel na Cartesiese koördinate deur
Verwysings
Koordinaatisto Sistema di riferimento
Trond Peter Stamsø Munch
Trond Peter Stamsø Munch (gebore 13 November 1960) is 'n Noorse akteur. Hy is bekend vir sy rolle in die rolprente Piratene (1983), Landstrykere (1990), Shipwrecked (1990), en The 12th Man (2017).
Jakob Oftebro
Jakob Oftebro (gebore 12 Januarie 1986) is 'n Noorse akteur. Hy is bekend vir sy rolle in die rolprente Kon-Tiki (2012) en The Snowman (2017).
Sycon hozawai
Sycon hozawai is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1932 deur Breitfuss.
Sycon huinayense
Sycon huinayense is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 2009 deur Azevedo, Hajdu, Willenz & Klautau.
Wilmington, Massachusetts
Wilmington is 'n dorp in die deelstaat Massachusetts ongeveer 22 km noordwes van Boston. Die nedersetting is in 1665 gestig en in 1730 geïnkorporeer. Baie geboue uit hierdie tydperk het bewaar gebly en gee 'n besondere historiese karakter aan Wilmington.
Held van die Sowjetunie
Die titel Held van die Sowjetunie (Russies: Герой Советского Союза, Geroi Sowjetskowo Sojoeza) was die hoogste ereteken in die Sowjetunie. Dit is individueel of gesamentlik toegeken vir heldedade in diens aan die Sowjetstaat en -gemeenskap.
Oorsig
’n Held kon die titel meer as een keer wen en het elke keer nog ’n medalje en sertifikaat gekry. Tot in 1973 is ’n tweede Orde van Lenin nie toegeken nie. Die praktyk om die medalje meer as een keer aan dieselfde mens toe te ken, is in 1988 tydens perestroika laat vaar. Baie buitelanders het ook die titel gekry. Dit is ook nadoods toegeken, maar dikwels sonder dat die Goue Ster-medalje gegee is.
Die titel kon deur die Presidium van die Opperste Sowjet teruggetrek word.
Geskiedenis
Die eerste ontvangers van die toekenning was die vlieëniers Anatoli Liapidefski (sertifikaat nommer een), Sigizmoend Lewanefski, Wasili Molokof, Mawriki Slepnef, Nikolai Kamanin, Iwan Doronin en Michail Wodopianof, wat deelgeneem het aan die suksesvolle lugsoektog na en redding van die bemanning van die stoomskip Tsjeljoeskin wat op 13 Februarie 1934 in die Arktiese waters gesink het nadat dit deur ys beskadig is. Walentina Grizodoebowa, ook ’n vlieënier, was die eerste vrou wat ’n Held van die Sowjetunie geword het (op 2 November 1938) vir ’n internasionale vliegrekord vir vroue.
Altesaam 101 mense het die medalje twee keer ontvang. Dit het hulle gemagtig om ’n bronsborsbeeld van hulself in hul tuisstad te laat aanbring.
Twee beroemde vegvlieëniers, Aleksander Pokrisjkin en Iwan Kozjedoeb, het die medalje drie keer ontvang. Dit het hulle gemagtig om hul bronsborsbeeld op ’n voetstuk aan te bring in Moskou, naby die Paleis van die Sowjets, maar die Paleis is nooit gebou nie.
Die enigste mense wat die medalje vier keer ontvang het, was maarskalk Georgi Zjoekof en Leonid Brezjnef. Die oorspronklike statuut van die Held van die Sowjetunie het egter net voorsiening gemaak vir drie toekennings en nie ’n vierde nie. Zjoekof en Brezjnef het albei hul vierde titels onder omstrede omstandighede ontvang strydig met die statuut, wat in ’n groot mate onveranderd gebly het totdat die toekenning in 1991 afgeskaf is. Zjoekof het die medalje ’n vierde keer op sy 60ste verjaardag op 1 Desember 1956 gekry vir "sy groot prestasies". Daar is vermoedens dat hy dit gekry het vir sy aandeel in die inhegtenisneming van Beria in 1953, maar dit is nooit op rekord gestel nie. Brezjnef se toekenning het die prestige van die titel verder skade berokken, aangesien hulle verjaardaggeskenke was – op sy 60ste, 70ste, 72ste en 75ste verjaardae.
Teen die 1970's het die waarde van die titel effens afgeneem, want belangrike politieke en militêre persone het dit gekry op hul feesdae eerder as vir onmiddellike heldedade. Alle Sowjet-ruimtevaarders vanaf Joeri Gagarin, sowel as buitelandse burgers wat as ruimtevaarders aan Sowjet-ruimteprogramme deelgeneem het, het die toekenning ontvang vir elke vlug – maar nie meer as twee keer nie.
Die titel is ook aan 12 stede (Heldestede) toegeken, sowel as aan die fort van Brest in Belarus (Heldefort) vir gesamentlike heldedade tydens WOII.
Die laaste ontvanger van die titel was ’n Sowjet-onderwaterduiker, kaptein Leonid Solodkof op 24 Desember 1991 vir die voltooiing van ’n spesiale duiktaak. Ná die verbrokkeling van die Sowjetunie is die titel vervang deur die titels Held van die Russiese Federasie, Held van die Oekraïne en Held van Belarus.
Heraldiek
Die medalje verskyn as ’n wapenfiguur op die wapen van die Heldestad Sewastopol (foto links).
Sycon humboldti
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1826 deur Risso.
't Zand, Hattem
't Zand  is 'n nedersetting in die munisipaliteit Hattem in die provinsie Gelderland in Nederland.
Olimpiese Somerspele 1996
Die Olimpiese Somerspele 1996 (Engels: 1996 Summer Olympics), amptelik bekend as die Spele van die XXVIste Olimpiade, is tussen 19 Julie en 4 Augustus 1996 in Atlanta, Verenigde State, aangebied. Hierdie spele staan ook bekend as die Centennial Games vanweë die feit dat dit presies een eeu na die eerste moderne Spele in Griekeland plaasgevind het.
Mads Ousdal
Mads Ousdal (gebore 8 Desember 1970) is 'n Noorse akteur. Hy is bekend vir sy rolle in die rolprente Bryllupet (2000), Norwegian Ninja (2010), en Jackpot (2011), en in die televisiereeks Kodenavn Hunter 2 (2008).
Olimpiese Somerspele 1996
Die opening- en sluitingseremonies het in die Olimpiese Stadion van Atlanta plaasgevind. Soos gebruiklik het die lande in alfabetiese volgorde die stadion ingestap met Griekeland die eerste en die gasheer die Verenigde State die laaste, maar aangesien die plaaslike taal Engels is, is dié taal se alfabet gebruik om die volgorde te bepaal. Masibulele Makepula, bokser en goudmedaljewenner tydens die Afrikaspele van 1995, het die Suid-Afrikaanse vlag ingedra.
Oor die algemeen word die Spele as minder suksesvol gesien. Die vervoer tussen die verskillende Olimpiese items het soms vir ure in verkeersknope vasgesit. Die Spele was ook deur vele as "te kommersieel" bestempel, maar finansieel was dit wel 'n sukses. Dit is onder meer te danke aan die hoofborgskap van Coca-Cola, wie se hoofkantoor in Atlanta is.
Die Paralimpiese Somerspele 1996 is tussen 16 en 25 Augustus in Atlanta gehou.
Toewysing
Atlanta is op 18 September 1990 in Tokio deur die Internasionale Olimpiese Komitee gekies as die gasheer vir die Olimpiese Somerspele in 1996. Ander kandidate was: Athene, Toronto, Melbourne, Manchester en Belgrado.
Die stemming het as volg verloop:
Sporte
26 Olimpiese sportsoorte in 271 dissiplines is tydens die Spele beoefen. Tydens die Spele is 271 goue medaljes oorhandig. • 4
Stadions
28 sportplekke is tydens die Olimpiese Somerspele 1996 gebruik:
Kalender
Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die getal medaljeparades wat die dag gehou is.
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Clyde Kusatsu
Clyde Kusatsu (gebore 13 September 1948) is 'n Amerikaanse akteur. Hy is bekend vir sy rolle in die rolprente Midway (1976), Paradise Road (1997), en The Interpreter (2005).
Olimpiese Somerspele 1996
Suid-Afrikaanse deelname
Suid-Afrika wen drie goue medaljes, asook een silwer en een brons.
Getal medaljes
[[Lêer:1996 Summer Olympic games countries.png|duimnael|400px|Kaart van deelnemende nasies in 1996:
Gasheerstad Atlanta]] Hier is die top tien lande wat medaljes by die Spele verower het:
Toegepaste wetenskap
Toegepaste Wetenskap (Engels: Applied science) is die toepassing van bestaande wetenskaplike kennis om praktiese probleme mee op te los, soos die ontwikkeling van nuwe tegnologie en nuwe uitvindings.
Velde van ingenieurswese is nou verwant aan die toegepaste wetenskappe. Die gebruik in industriële instellings word gewoonlik na verwys as navorsing en ontwikkeling (of R&D, wat vir Research and Development in Engels staan).
Toegepaste Wetenskap verskil van Fundamentele wetenskap, wat daarop gemik is om ons kennis van die wêreld en die natuur uit te brei. Toegepaste wetenskap daarenteen poog om hierdie reeds bestaande wetenskaplike kennis op die wêreld rondom ons toe te pas.
Bosveldkatjiepiering
Die bosveldkatjiepiering (Gardenia volkensii) - voorheen Gardenia spatulifolia - is 'n klein boompie wat in KwaZulu-Natal en noord van die Vaalrivier voorkom. Die blomme is wit wanneer hulle oopgaan - soos die van die Boskatjiepiering - maar verdof tot geel. Die vrugte is grysgroen, vlak gerib en is 60 x 30 mm groot. Hulle het dikwels grys of witterige kolle op. Die spesie is ook inheems in Angola, Botswana, Eswatini, Ethiopië, Kenia, Malawi, Mosambiek, Namibië, Somalië, Tanzanië, Uganda, Zambië en Zimbabwe.
Luzern
Luzern of Lucerne (Duits/Nederlands: Luzern, Frans/Engels: Lucerne, Italiaans/Retoromaans: Lucerna) is 'n stad in die middel van Switserland en die hoofstad van die kanton van Luzern. Met 'n bevolking van 77 491 is dit die grootste stad in sentraal-Switserland en die sesde grootste in die land.
Sycon inconspicuum
Sycon inconspicuum is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1885 deur Lendenfeld.
Wesrand-distriksmunisipaliteit
Die Wesrand-distriksmunisipaliteit is een van die 2 distriksmunisipaliteite in Gauteng. Die setel van die munisipaliteit is in Randfontein. Die meeste inwoners van die munisipale gebied is Tswanasprekend. Die munisipaliteit se kode is DC48.
Bure
Die munisipaliteit word begrens deur:
Plaaslike munisipaliteite
Die munisipaliteit (het) bestaan uit die volgende plaaslike munisipaliteite:
Demografie
Die volgende statistiek is van die sensus in 2001.
Verkiesingsuitslae
Verkiesingsuitslae vir die munisipaliteit in die Suid-Afrikaanse algemene verkiesing van 2004.
Valskatjiepiering
Die valskatjiepiering (Rothmannia capensis) is 'n klein boompie wat veral voorkom op die heuwels rondom Pretoria en Johannesburg. Dit is ook inheems aan Botswana en Eswatini.
Die boom groei vanaf seevlak tot omtrent 1600 m bo seevlak in immergroen woude, bosryke klowe en op rotsagtige hellings. Die bas is grysbruin, fyn gekraak en skilfer af. Die kenmerkende pienk onderbas skyn dan deur. Die blare is glansgroen en het klein, harige sakkies aan die onderkant in die oksels van die are. Aan die bokant kan die sakkies as knoppe gesien word. Die blomme is tot 8 cm lank en het 'n soet geur. Die geur bly al is die blom verdroog. Die vrugte is groen, sferies en 7 cm in deursnee. Die boom staan ook bekend as die Witklokke. Die boom se FSA-nommer is 693.
Stephanus Petrus Botha
Stephanus "Fanie" Petrus Botha (gebore op 5 Mei 1922 naby Lusaka, Noord-Rhodesië, deesdae Zambië, oorlede 4 September 2010 in Pretoria) was 'n Suid-Afrikaanse politikus van die Nasionale Party (NP), wat tussen 1968 en 1976 Minister van Waterwese en Bosbou was.
Vroeë lewe
Die jong Botha het op die plaas Goede Hoep naby Lusaka grootgeword, waar sy ouers na die Tweede Boereoorlog in 1902 uit die Transvaal geëmigreer het. Nadat hy plaaslike skole bygewoon het, het hy sy skoolopleiding aan die Paarl Boys High School in die Kaapprovinsie voltooi. Daarna het hy in 1940 aan die Universiteit van Stellenbosch regte begin studeer, maar dit na drie jaar gestaak. Daarna begin hy daar ekonomie studeer en studeer in 1945 aan 'n B.Comm-graad.
Hy het daarna vir die Nywerheidsontwikkelingskorporasie (N.O.K.) gewerk en in hierdie rol 'n sleutelrol gespeel in die stigting van die Tobacco and Industrial Conglomerate Rembrandt Group in 1948 deur Anton Rupert. In 1955 vestig hy hom as boer in Louis Trichardt en werk intensief aan besproeiingsboerdery.
Politieke loopbaan
In 1958 is Botha vir die eerste keer as kandidaat van die Nasionale Party (NP) as lid van die Nasionale Vergadering verkies, en het hy die Soutpansberg-kiesafdeling tot 1983 verteenwoordig. Daarna word hy voorsitter van die landegroep van die Nasionale Party en voorsitter van die Nasionale Party in die provinsie Transvaal. Hy het ook op die direksies van die dagblaaie Dagbreek en Die Vaderland gedien.
In 1966 word hy lid van die parlementêre komitee vir Bantoesake. Begin 1968 word hy adjunkminister van waterwese. Hy neem uiteindelik op 9 Augustus 1968 die amp van Minister van Waterwese oor by D.C.H. Uys en as Minister van Bosbou by Frank Waring in die regering van premier B.J. Vorster. In hierdie rol vergesel hy president Jim Fouché tydens sy staatsbesoek aan Malawi in Maart 1972. Hy het in hierdie poste aangebly as minister tot in 1976 toe hy deur Braam Raubenheimer vervang is.
In die loop van 'n kabinetskommeling vervang Fanie Botha vir Marais Viljoen in 1976 as Minister van Arbeid. Terselfdertyd het hy Piet Koornhof in 1976 opgevolg as Minister van Mynwese en was hy ook verantwoordelik vir energie in hierdie rol. Aan die einde van die sogenaamde Muldergate-skandaal bedank die Minister van Inligting, Connie Mulder, wat as die belowendste opvolger van premier Vorster beskou is, saam met P.W. Botha en die minister van Buitelandse Sake, Pik Botha, onder die moontlike kandidate vir die pos van premier, maar uiteindelik neem P.W. Botha oor.
In Februarie 1979 bedank hy sy pos as Minister van Mynwese, wat nou verdeel is, waarna F.W. de Klerk Minister van Mynwese en Chris Heunis Minister van Energie word. Op 15 November 1983 bedank hy sy pos as Minister van Arbeid nadat dit bekend geword het dat hy finansiële steun van Israel ontvang het. Sy opvolger as Minister van Arbeid was Pietie du Plessis.
Geminaal
In chemie verwys die woord geminaal na die verband tussen twee atome of funksionele groepe wat aan dieselfde atoom geheg is. Die woord kom van die Latynse woord gemini wat "tweeling" beteken. 'n Geminale diol is byvoorbeeld 'n molekule met twee alkoholfunksionele groepe wat aan dieselfde koolstofatoom geheg is, soos in metaandiol. Ook die verkorte voorvoegsel gem kan op 'n chemiese naam toegepas word om hierdie verwantskap aan te dui, soos in gem-dibromied vir 'n geminale dibromied.
Die konsep is belangrik in baie takke van die chemie, insluitend sintese en spektroskopie, omdat funksionele groepe wat aan dieselfde atoom geheg is, dikwels anders optree as wanneer hulle geskei word. Geminale diole word byvoorbeeld maklik omgeskakel na ketone of aldehiede met verlies van water.
Daarbenewens:
Robert Gabriel Mugabe Internasionale Lughawe
Robert Gabriel Mugabe Internasionale Lughawe (voorheen bekend as die Harare Internasionale Lughawe), is die internasionale lughawe in Harare, Zimbabwe. Dit is die grootste lughawe in die land en dien as die basis van Air Zimbabwe. Die lughawe word bestuur deur die Burgerlugvaartowerheid van Zimbabwe. Dit is oorspronklik as Salisbury-lughawe gebou.
Salisbury Lughawe is in 1956 in gebruik geneem en is amptelik op 5 Februarie 1957 geopen; nadat dit £ 924 000 gekos het om te bou.
Voorganger: Belvedere-lughawe
Daarom moes 'n perseel gevind word vir die konstruksie van 'n lughawe wat veiliger en geskikter sou wees vir kommersiële aktiwiteite.
Nuwe perseel
In 1949 het die regering die plase Kentucky en Adair oos van Salisbury (2 700 hektaar) teen 'n koste van £ 54 000 gekoop vir die oprigting van die nuwe lughawe. Die Minister van Mynwese en Vervoer het 'n lughawepaneel gestig om die konstruksie van die lughawe te koördineer. Die paneel het bestaan uit verteenwoordigers van die belanghebbende regeringsdepartemente, die munisipaliteit Salisbury en Rhodesië Spoorweë.
Oorspronklik is verwag dat die lughawe teen 1954 voltooi sou wees. Dit is egter eers twee jaar later voltooi, want in Oktober 1952 het die regering se geld opgedroog en die projek moes tydelik gestaak word. Die nuwe Salisbury-lughawe is uiteindelik op 1 Julie 1956 in gebruik geneem deur die Regering van Rhodesië en Nyasaland. Ná 'n afname in toeriste na Zimbabwe, as gevolg van interne politieke konflikte sedert 2000, het weinig groot lugrederye gebruik gemaak van die lughawe, Emirates is die enigste nie-Afrika-karweier.
Op 9 November 2017 is Harare Internasionale Lughawe amptelik hernoem na die tweede president van Zimbabwe, Robert Mugabe, as Robert Gabriel Mugabe Internasionale Lughawe, 'n besluit wat vroeër in September 2017 aangekondig is en 'n kontroversie veroorsaak het, aangesien baie Zimbabwiërs van mening was dat te veel plekke in die land al genoem is na Mugabe.
Fasiliteite
Air Rhodesia het in 1967 sy hoofkwartier op die lughawe gevestig en sedert Zimbabwiese onafhanklikheid in 1980 het Air Rhodesia se opvolger, Air Zimbabwe, die status quo gehandhaaf met sy hoofkantoor ook op die lughawe. Die regulerende owerheid vir burgerlugvaart, die Burgerlugvaartowerheid van Zimbabwe se hoofkantoor is op vlak 3 van die nuwe Internasionale Terminaal.
In Augustus 2018 het Boeing aangekondig dat hy onderhandel met die Zimbabwiese owerhede oor die oprig van 'n plaaslike sentrum op die lughawe vir opleiding en kundige tegniese dienste vir Boeing-vliegtuie.
Joshua Pulumo Mohapeloa
Joshua Pulumo Mohapeloa (1908-1982) was 'n prominente koormusiekkomponis in Sesotho, die moedertaal van die Basotho-bevolking in Suider-Afrika.
Vroeë lewe
Joshua Mohapeloa, 'n lid van die Bataung-stam, is in Molumong in Lesotho gebore. Sy familie het hul bekeer tot die Christengeloof in die 19de eeu. Beide sy oupa Joel Mohapeloa en sy vader Joel Mohapeloane Mohapeloa was predikante, en uit sy werke blyk dit dat die Christengeloof Joshua beïnvloed het. Na voltooiing van sy basiese skoolopleiding het Joshua Mohapeloa hom ingeskryf by die PEMS (Paris Evangelical Missionary Society) se sendinginstelling Morija Training College van 1923 tot 1927. Dit was aan die Morija Training College waar hy musiek en musiekonderrig studeer en in 1927 sy Junior Sertifikaat behaal het.
Opvoeding
In 1928 het Mohapeloa by Fort Hare College ingeskryf en in 1929 sy onderwysopleiding voltooi. Hy het ook aan die Universiteit van die Witwatersrand studeer en 'n student van Percival Kirby geword.
Musiekinvloed
Van die vroeë dertigerjare tot 1937 was Mohapeloa aktief as koormeester van die destydse Morija Koor. 'n Aantal van Mohapeloa se eie werke is gedurende hierdie tyd deur die koor uitgevoer. In 1935 word sy eerste versameling komposisies, getiteld "Meloli le Lithalerre tsa Afrika", uitgegee deur die Morija Printing Press en Book Depot. Hy is bekend vir die samestelling van musiekwerke wat Sesotho-temas met Westerse style vermeng het. Sy ambisie is soms gedoof, soos blyk uit die korrespondensie tussen T. Mashologu, raadgewer in die Kantoor van die Hoë Kommissie van Lesotho in Londen, en Hugh Tracey; en in die woorde van Bonisile Gcisa ('n skrywer en kenner van Afrikakoormusiek) tydens 'n herdenkingsgeleentheid ter ere van Johsua Mohapeloa in 2015, waar Gcisa verklaar het dat Joshua Mohapeloa 'n aantal uitdagings in die gesig gestaar het, waaronder pogings deur die sendelinge om sy talent te onderdruk.
Toekennings
Joshua Mohapeloa is in 1961 deur die Britse regering tot die Orde van die Britse Ryk (OBE) toegelaat. In 1974 word hy bekroon as Ridder-bevelvoerder van Ramts'eatsane deur Lesotho. Hy staan verder bekend as die prysdigter van die Koninkryk van Lesotho. Die Nasionale Universiteit van Lesotho het in 1978 'n eredoktorsgraad (ere D.Litt.) aan hom toegeken.
Inaccessible-eilandriethaan
Die Inaccessible-eilandriethaan (Atlantisia rogersi) is 'n klein voël in die familie van riethane. Dit is die enigste spesie in die genus Atlantisia. Die eilandriethaan is die wêreld se kleinste lewende voëlspesie wat nie kan vlieg nie. Daar was al kleiner spesies wat nie kon vlieg nie, soos die Stephens-eilandrotswinterkoning, maar hulle het reeds uitgesterf.
Beskrywing
Die eilandriethaan weeg gemiddeld 30 g en is 17 cm lank. Hulle is donker-roesbruin bo en donkergrys onder, met 'n kort swart snawel en rooi oë. Dit is 'n uiters lawaaierige voël. Hulle is baie nuuskierig en verlaat maklik hul skuiling om vreemde voorwerpe te ondersoek. Hulle vreet erdwurms, motte, bessies en sade. Twee eiers word tussen Oktober en Januarie gelê. Die kuikens is kwesbaar vir predasie deur die Tristanlyster (Turdus eremita).
Verspreiding en habitat
Die Inaccessible-eilandriethaan kom slegs op Inaccessible-eiland in die suidelike Atlantiese Oseaan voor. Die eiland is 'n rustende vulkaan, sowat 29 km suidwes van Tristan da Cunha, wat eers in 1982 volledig gekarteer is. Dit was aanvanklik moeilik om die binneland van die eiland te bereik, vandaar die naam. Die eiland is as 'n wêrelderfenisgebied verklaar en is 'n belangrike broeiplek vir seevoëls.
Die enigste rede hoekom dié spesie sedert die ontdekking van die eiland deur mense oorleef het, is omdat dit nog nie deur soogdiere soos muise en rotte binnegedring is nie. Soogdiere is 'n ernstige bedreiging vir voëls op geïsoleerde eilande, soos blyk uit die verwoesting wat huismuise op die nabygeleë Gougheiland gesaai het.
Sverre Anker Ousdal
Sverre Anker Ousdal (gebore 18 Julie 1944) is 'n Noorse akteur. Hy is bekend vir sy rolle in die rolprente The Flight of the Eagle (1982), Insomnia (1997), en The Secret Life of Words (2005).
Pruise
Pruise (Duits: Preußen; Ou-Pruisies: Prūsa; Pools: Prusy; Litaus: Prūsija; Latyn: Prussia, Borussia of Prutenia) was oorspronklik 'n land wat grootliks ooreengekom het met die latere Oos- en Wes-Pruise. Hierdie geskiedkundige streek is vernoem na die Pruise, 'n inheemse Baltiese volk wat tussen die Weichsel- en Memelriviere (die latere Wes- en Oos-Pruise) gevestig was. In 1225 het die gebied die hartland van die Duitse Ordensstaat geword en is in 1466 in twee dele opgesplits is: Die Koninklike Pruise, wat aan die Poolse Kroon ondergeskik was, en die Hertogdom Pruise, wat in 1525 as gevolg van die oorgeblewe Ordensstaat se sekularisasie ontstaan het en in 1618 in 'n personele unie met die Keurvorstedom Brandenburg verenig is.
Toe keurvors Frederik III van Brandenburg as Pruisiese koning (Frederik I) gekroon is, het die oorspronklike landsnaam 'n heeltemal nuwe betekenis gekry. Die Mark Brandenburg, wat in 1157 gestig is, is sedert 1415 deur die Huis Hohenzollern geregeer. Toe Frederik tot koning verhef is, was naas die Keurvorstedom Brandenburg ook Agter-Pommere (Hinterpommern), Maagdenburg, Minden-Ravensberg, die Graafskap Mark en die Hertogdom Kleve in Brandenburgse besit.
Ná die omverwerping van die monargie in die Novemberrewolusie van 1918 het Pruise 'n vrystaat met 'n republikeinse grondwet geword wat in 1932 tydens die sogenaamde Preußenschlag deur die Duitse Ryksregering van sy politieke mag en invloed ontneem is. Ná die Tweede Wêreldoorlog het die Geallieerde Kontroleraad, waarin die vier besettingsmagte VSA, die Verenigde Koninkryk, Frankryk en die Sowjetunie verteenwordig was, in 1947 die ontbinding van Pruise besluit.
Die oorspronklike Pruisiese grondgebied (soos in 1871) maak tans naas Duitsland deel uit van ses ander state wat van België in die weste tot by die Russiese Federasie in die ooste strek. In die laaste jaar voor die Tweede Wêreldoorlog, 1939, het Pruise 'n oppervlakte van 294 160 vierkante kilometer met 'n bevolking van 41,8 miljoen beslaan. Dit was in administratiewe opsig onderverdeel in die provinsies Brandenburg, Grensmark Posen-Wes-Pruise, Hannover, Hessen-Nassau, Hoehenzollerse Lande, Oos-Pruise, Pommere, Rynprovinsie, Sakse, Silesië, Sleeswyk-Holstein en Wesfale. Die hoofstad Berlyn het 'n afsonderlike distrik gevorm.
Berlyn en Potsdam - twee Pruisiese hoofstede
Die groei van Brandenburg-Pruise tot een van die beduidendste groot moondhede in Europa word in die ontwikkeling van Berlyn as hoofstad en Potsdam as koninklike residensiestad weerspieël. Alhoewel Berlyn reeds vanaf die 15de eeu as administratiewe sentrum van Brandenburg se keurvorste gedien het, was daar nog ander Pruisiese stede met vorstelike wonings wat sodoende ook administratiewe funksies waargeneem het. Nedersettings met kastele of jaghuise van die Hohenzollern-dinastie soos Joachimsthal, Königs Wusterhausen of Paretz val in hierdie kategorie, maar ook Koningsberg en Kassel.
Nogtans het hierdie proses 'n uiteenlopende ontwikkeling in Berlyn en Potsdam bevorder. Die eersgenoemde stad het tot 'n belangrike ekonomiese en kulturele metropool gegroei waar die koninklike hof vanaf die 19de eeu nie meer die sentrale rol sou speel nie, terwyl Potsdam sy karakter as residensiestad, middelpunt van die Pruisiese hofhouding en woonplek van talle militariste en staatsamptenare steeds bewaar het. Alle elemente, wat later algemeen met die sogenaamde "Pruisedom" geassosieer is, was hier in 'n suiwer vorm gekonsentreer. Potsdam as koninklike residensiestad toon baie ooreenkomste met soortgelyke vorstesetels in ander Europese lande, soos byvoorbeeld Versailles naby Parys in Frankryk en Windsor naby Londen.
George Kuwa
George Kuwa (7 April 1885 – 13 Oktober 1931) was 'n Amerikaanse akteur. Hy was bekend vir sy rolle in die rolprente The Woman in the Web (1918), Moran of the Lady Letty (1922), The House Without a Key (1926), en The Warning (1927).
Sycon incrustans
Sycon incrustans is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1898 deur Breitfuss.
Emfuleni Plaaslike Munisipaliteit
Die Emfuleni Plaaslike Munisipaliteit is een van die plaaslike munisipaliteite in die Sedibeng-distriksmunisipaliteit in Gauteng, Suid-Afrika.
Nedersettings
Nedersettings in die munisipaliteit:
Held van die Russiese Federasie
Held van die Russiese Federasie (Russies: Герой Российской Федерации, Geroi Rossijskoi Federatsii) is ’n toekenning en die hoogste eretitel wat ’n burger van Rusland kan ontvang. Die president van Rusland ken dit toe aan mense wat helde- en ander voortreflike dade verrig het tot diens van die staat. Dit is sedert sy instelling al amper 1 000 keer toegeken, hoofsaaklik aan ruimtevaarders en vir militêre dapperheid in Tsjetsjnië. Verskeie kunstenaars, politici, ekonome en atlete het dit ook al ontvang.
Instelling
Die titel kan toegeken word aan enigiemand wat ’n heldedaad verrig tot diens van die staat en volk en kan dus deur militêre en burgerlikes ontvang word. Dit kan ook nadoods toegeken word as die heldedaad die persoon se lewe geëis het. Dit is al sowat 340 keer nadoods toegeken, veral aan mense wat betrokke was by die Tsjetsjniese oorloë.
Een van die laaste ontvangers was Michail Kalasjnikof, die ontwerper van die AK-47-aanvalsgeweer. Hy het dit op 10 November 2009 op sy 90ste verjaardag ontvang. Een van die laaste nadoodse toekennings was op 24 Maart 2010 aan Ewgeni Tsjernisjof. Hy was die hoof van die Moskouse brandweer wat op 20 Maart 2010 in ’n brand gesterf het terwyl hy ander se lewens gered het.
Ontwerp
Die ontwerp van die Goue Ster-medalje is soortgelyk aan dié van die Goue Ster van die Sowjetunie. Die band se ontwerp is geskoei op dié van die Russiese vlag. Op die agterkant verskyn die woorde "Held van Rusland" (Герой России, Geroi Rossii). Die serienommer dui aan die hoeveelste keer dit is dat die medalje toegeken word. Die medalje self is van goud gemaak en weeg sowat 21,5 gram.
Wanneer die medalje in die openbaar gedra word, is dit aan die linkerkant van die baadjie bo enige ander medaljes van Rusland of die Sowjetunie.
Ontvangers
Iemand buite dié twee hoofgroepe wat die titel ontvang het, was Gennadi Ljatsjin, kaptein van die duikboot Kursk wat in 2000 ná ’n ontploffing gesink het. Hy het die titel nadoods ontvang vir sy heldhaftige pogings om die lewens van die bemanning te red, terwyl sy bemanningslede die Order van Dapperheid ontvang het.
Populier
Populier (Populus) is 'n genus van tussen 25 en 35 spesies bladwisselende bedeksadiges (blomdraendes) in die familie Salicaceae (wilgers). Populiere is inheems aan die meeste dele van die Noordelike Halfrond. Populus trichocarpa is die eerste boom wie se DNS-kode ten volle deur middel van DNS-sekwensiëring bepaal is.
Met uitsondering van een spesie is die populiere almal inheems in die Noordelike Halfrond, maar hulle word wêreldwyd aangeplant ter wille van hul hout, wat vir verskeie doeleindes gebruik kan word. In Suid-Afrika is hulle feitlik die enigste bron van hout vir vuurhoutjies.
Die bome is tweehuisig, en manlike en vroulike blomme word dus op afsonderlike bome gedra. Die genus Populus vorm saam met die wilgerbome (genus Salix) die wilgerfamilie (familie Salicaceae), en net soos by die wilgerbome is die populiere se bloeiwyses in die vorm van katjies wat vroeg in die lente verskyn voordat die blare uitkom. Die jong takkies is rond, maar wanneer hulle deurgesny word, blyk dat die murg vyfhoekig is.
Die blare is afwisselend en gewoonlik rond, driehoekig, hart- of eiervormig en veervormig beaar. Die klassifikasie van populiere is baie moeilik omdat verbastering baie maklik plaasvind en daar gevolglik in die natuur ook baie bastervorms is. Die maklikste manier om populiere te kweek, is deur middel van steggies (vegetatief) en groot getalle bome word op die manier vir die bosbou gekweek.
Verteenwoordigers
Die totale aantal Populus-spesies word vandag op tussen 30 en 40 geskat, maar daarbenewens is daar nog 'n groot aantal hibriede en variëteite, Ongeveer vyf spesies en twee hibriede word gereeld in Suid-Afrika gekweek. Die belangrikste en seker bekendste hiervan is die vuurhoutjiepopulier (Populus deltoides), wat oorspronklik van Noord-Amerika af kom.
Ekonomiese waarde
Die vuurhoutjiepopulier (Populus deltoides) is in Suider-Afrika feitlik die enigste bron van hout vir vuurhoutjies en om die rede baie belangrik. Hierdie boom het 'n wit, sagte, goeie hout en bereik volwassenheid na ongeveer 16 jaar, in teenstelling met die ongeveer 30 jaar wat dennebome nodig het. In ideale omstandighede kan hulle 'n hoogte van tot 30 m bereik.
Soos die meeste ander populiere verkies vuurhoutjiepopuliere diep, vrugbare grond aan riviere en is die oppervlakte wat daarmee beplant kan word, dus relatief beperk. In Suid-Afrika is daar tans ongeveer 4 500 ha onder populiere. Ongeveer 50 ton hout per dag is nodig vir die vuurhoutjiebedryf. Heelwat navorsing word veral deur die vuurhoutjiebedryf gedoen ten einde beter populierkultivars te kan teel en 'n beter genetiese weerstand teen siektes soos swartroes op te bou.
Die vaalpopulier bevat tussen 40 en 52 % sellulose en word in verskeie wêrelddele aangeplant as grondstof vir papier. In Suid-Afrika word hoofsaaklik dennebome egter vir papierproduksie gebruik omdat daar so min geskikte habitat vir populiere is. Veral die hout van die vaalpopulier is van sodanige gehalte dat dit ook vir die vervaardiging van meubels, ensovoorts, gebruik kan word; in die Noordelike Halfrond word dit trouens dikwels wel vir daardie doel gebruik.
Populiere versprei baie maklik en op baie dele van die Hoëveld kom hulle reeds geruime tyd oral langs stroompies en riviere voor. Hierdie bome gebruik geweldig bale water en waar daar groot getalle van hulle voorkom, kan hulle 'n ernstige uitwerking op die stroompies se watervoorraad hê.
Sycon karajakense
Sycon karajakense is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Sycon en tot die familie Sycettidae. Die wetenskaplike naam van die spesie is die eerste keer geldig gepubliseer in 1897 deur Breitfuss.
Kushok Bakula Rimpochee Lughawe
Kushok Bakula Rimpochee Lughawe is 'n lughawe in Leh, die hoofstad van Ladakh, Indië. Dit is die 22ste hoogste kommersiële lughawe ter wêreld op 3 256 meter bo gemiddelde seevlak. Die lughawe is vernoem na die 19de Kushok Bakula Rinpoche, 'n Indiese staatsman en monnik, wie se Spituk-klooster in die onmiddellike omgewing van die vliegveld geleë is.
As gevolg van lastige bergwinde in die namiddag, vlieg alle vlugte in die oggend. Die benadering is 'n uitdaging, want dit is eenrigting met hoë berge aan die oostekant van die lughawe. Lughawesekuriteit word deur Indiese leërpatrollies gelewer. Vanweë die ligging tussen die Himalajas, is die neerstryk by die lughawe Leh as een van die wêreld se mooiste benaderings aangewys.
In Februarie 2016 is berig dat die Indiese Lugmag (IAF) die lughawe aan die Lughaweowerheid van Indië oorhandig het en dat laasgenoemde dit vir burgerlike doeleindes sal uitbrei. Maar die verslae van die lugmag wat die hele lugbasis sou ontruim, is deur die Ministerie van Verdediging en die Leh-adjunkkommissaris van die hand gewys. Hulle het verduidelik dat die IAF slegs 'n klein deel van die basis sou ontruim vir die oprigting van 'n nuwe terminaal.
R410 (Suid-Afrika)
Die R410 is 'n streeksroete in die Oos-Kaap van Suid-Afrika wat by die R392-streeksroete 9 km oos van Komani (voorheen Queenstown) begin. Dit gaan dan deur Lady Frere, kruis die R396, gaan deur Kala en oor die Calapas net voor dit in die R56-provinsiale pad eindig, 13 km wes van Elliot.
Mads Sjøgård Pettersen
Mads Sjøgård Pettersen (gebore 21 Januarie 1984) is 'n Noorse akteur en skrywer. Hy is bekend vir sy rolle in die rolprent The 12th Man (2017) en in die televisiereeks Home for Christmas (2019).
2006 Maleisiese Grand Prix
Die 2006 Formule Een Maleisiese Grand Prix het op 19 Maart 2006 op die Sepang Internasionale Renbaan in Sepang plaasgevind.
Cutt Glas
Cutt Glas is 'n bekende Afrikaanse a cappella-musiekgroep wat op 1 April 1990 gestig is. Die aanvanklike groeplede was Karen Meiring, Bondina Osterhoff, Shireen Hollier, Annie Harvey, Jann Roberts, Lydia vom Hagen en Billi-Jean Parker. In 2001 ontvang hulle 'n "Geraas"-musiektoekenning vir die beste humoristiese album.
Groeplede
Die groep het in 2010 uit die volgende lede bestaan:
Aswan
Aswan is 'n stad in die suide van Egipte, op die oosoewer van die Nylrivier. Dit is in een van die droogste streke ter wêreld geleë en het bekend geword nadat die tweede Aswandam in die Nylrivier in die 1960's daar gebou is. Aswan het sowat 290 000 inwoners.
Lesedi Plaaslike Munisipaliteit
Die Lesedi Plaaslike Munisipaliteit is een van die plaaslike munisipaliteite in die Sedibeng-distriksmunisipaliteit in Gauteng, Suid-Afrika.
Nedersettings
Nedersettings in die munisipaliteit sluit in:
Wilmington, Ohio
Wilmington is 'n stad in die deelstaat Ohio en is ongeveer 80 km noordoos van Cincinnati. Die administratiewe setel van Clinton County is hier gevestig. Die dorp is in 1810 gestig en het in 1828 stadstatus verkry. Die Clinton County Lugmagbasis is naby Wilmington geleë.
Stephens-eilandrotswinterkoning
Die Stephens-eilandrotswinterkoning (Xenicus lyalli) is 'n uitgestorwe sangvoël. Dit was die enigste sangvoël wat nie kon vlieg nie. Die voël het op die klein Stephens-eiland naby Nieu-Seeland voorgekom.
Beskrywing
Lionel Walter Rothschild beskryf die spesie in 1894 as Traversia lyalli, waarvoor hy die nuwe genus, Traversia skep. Hy vernoem die spesie na Lyall, die wagter van die vuurtoring op Stephens-eiland. Vier maande later beskryf Walter Lawry Buller dieselfde spesie as Xenicus islandicus.
Uitwissing
Die totale bevolking is in 1894 deur die vuurtoringwagter se kat uitgeroei. Die dier het al die monsters wat vir die beskrywing van die spesie gedien het gevang. Die toringwagter het die voëls ontdek, maar nie presies geweet wat dit is nie. Na 'n tyd is dit as 'n nuwe sangvoëlspesie geïdentifiseer. Ondertussen het die kat onder die voëls gemaai en die hele bevolking uitgemoor. Die Stephens-eilandrotswinterkoning is die enigste gedokumenteerde diersoort, sover bekend wat nie deur mense nie, maar deur die huiskat uitgeroei is. Rothschild vermoed dat die spesie vroeër dalk ook op ander eilande en op Nieu-Seeland self voorgekom het, maar was reeds daar deur rotte, katte en ander siektes uitgeroei.
Middelweerstandige tuberkulose
Middelweerstandige tuberkulose (Engels: Multi-drug resistant tuberculosis of MDR-TB) is 'n vorm van tuberkulose (TB) wat weerstand bied teen ten minste die twee algemeenste behandelingsmiddels van TB, naamlik Isoniasied (INH) en Rifampisien (RMP).
Weerstandige TB ontwikkel tydens die behandeling van antibiotika-sensitiewe TB as die dosering van antibiotika onderbreek word en die medikasievlak in die liggaam onvoldoende is om 100% van die bakterieë te dood. Dit kan gebeur as:
Weerstandige TB kan net so geredelik, en op dieselfde wyse as antibiotika-sensitiewe TB van persoon tot persoon versprei. Dit wek 'n uiters gevaarlike situasie.
Kaapse Kobras
Die Kaapse Kobras was die naam wat gebruik is vanaf die 2005-06-seisoen deur die gekombineerde Westelike Provinsie en Boland eersterangse krieketspan in Suid-Afrikaanse plaaslike krieket. Die gesamentlike Westelike Provinsie en Boland-span was die Westelike Provinsie-Boland genoem tydens die 2004-05 seisoen. Ná afloop van die 2020/21-seisoen is die span tydens 'n hervorming van Suid-Afrikaanse krieket ontbind.
Tuisvelde
Die Kobras se tuisvelde was die Nuweland-krieketveld in Kaapstad en Boland Bankpark in die Paarl.
Deelname aan kompetisies
Die Kobras het in Suid-Afrika aan die Sunfoil-toernooi, Momentum 1-dagbeker en Standard Bank Twintig20-kompetisies deelgeneem. Hulle amptelike naam vir borgskapredes was Six Gun Grill Kaapse Kobras.